Qirg‘iziston prezidenti respublikani rivojlantirish dasturini oxiriga yetkazish uchun ta’tilga chiqdi

Qirg‘iziston prezidenti Almazbek Atamboyev respublikani rivojlantirish dasturi ustidagi ishlarni yakunlash uchun qisqa muddatli ta’tilga chiqdi, deb yozadi “TASS” Qirg‘iziston davlat rahbari matbuot xizmatiga tayanib.

“Prezident 2017-yil 30-oktabrdan qisqa muddatli mehnat ta’tiliga chiqdi. Ta’til chog‘ida prezident Qirg‘iziston Respublikasini 2040-yilgacha bo‘lgan davrda barqaror rivojlantirish milliy strategiyasi loyihasining yakuniy varianti ustida ishlaydi”, — deyiladi xabarda.
Atamboyevning vakolatlari joriy yilning 1-dekabrida tugashi kerak. Prezident lavozimida uning o‘rnini 15-oktabrdagi saylovlarda qariyb 55 foiz ovoz to‘plagan Sooronbay Jeenbekov egallaydi.